এখানেও শেষ নয়৷ শর্মিলা নাথের কথায়, ‘‘রণদীপের বাবা-মা চাইলেও হাসপাতালে ফোন করে এই ডাক্তারের সঙ্গে কথা বলতে পারতেন না৷ ডাক্তার যদি মনে করতেন, তা হলে কথা বলা যেত৷ শনিবারই আমরা বিধাননগর দক্ষিণ থানায় ডাক্তার রূপেন্দ্রকুমার ব্রহ্ম এবং ওই হাসপাতাল কর্তৃপক্ষের বিরুদ্ধে রণদীপকে মেরে ফেলার অভিযোগ করেছি৷’’ ডাক্তার প্রথমে বলেছিলেন, চিকিৎসার জন্য দুই সপ্তাহে ২৫ হাজার টাকা খরচ হবে৷ কিন্তু, শেষ পর্যন্ত ৮৫ হাজার টাকা দিতে হয়েছে৷ এ কথা জানিয়ে তিনি বলেন, ‘‘এখনও পর্যন্ত রণদীপের চিকিৎসা সংক্রান্ত কোনও নথি হাসপাতাল থেকে আমাদের দেওয়া হয়নি৷ আজ সকালে ওই সব নথি পুলিশকেও প্রথমে দেওয়া হচ্ছিল না৷’’ হাসপাতাল থেকে রণদীপ বসুর মৃতদেহ ছাড়তে এ দিন বিকেল সাড়ে তিনটে বেজে যায়৷ আরজি কর মেডিক্যাল কলেজ ও হাসপাতালে পোস্ট মর্টেম হয়েছে৷ শর্মিলা নাথের আশঙ্কা, ‘‘ডাক্তার রূপেন্দ্রকুমার ব্রহ্ম আরজি কর মেডিক্যাল কলেজের সঙ্গে যুক্ত রয়েছেন৷ রণদীপকে যেভাবে মেরে ফেলা হল, তাতে পোস্টমর্টেম রিপোর্টে এই ডাক্তারের কোনও হস্তক্ষেপ থাকবে না তো!’’